da en da da da sv en da id en et da sv da da da da en da en da da da da da da da da da da da da da da cs nn da da da da da da cs da da da da de da it da da da da da de da da da da da da da fr da da da da da da da da da da da da da da da da da da da da da da da da da da da da da da da sv da de nb da da de da da nb nb da da es de de da da en da eu da da da da da ar hu sv da da da it
Kæmpebjørneklo er en invasiv giftig plante, som skal bekæmpes
Spring over sidemenu Bolig, byggeri og planer
Garage, udhus og andet småbyggeri
Etablering og ændring af legepladser
Kæmpebjørneklo er en giftig plante. Som grundejer er du forpligtet til at bekæmpe planten.
Vi vil meget gerne høre fra dig, hvis du finder bjørneklo i naturen. Du kan anmelde det på linket herunder.
Giv et praj - anmeld bjørneklo
Yderligere information om bjørneklo og gode råd.
Læs mere om bekæmpelse og spredning.
Åbn alle Luk alle
At kæmpebjørneklo er en invasiv art betyder, at den ikke naturligt hører hjemme i Danmark. Den er ført hertil af mennesker og har en skadelig effekt på den danske natur.
Når kæmpebjørneklo først er etableret i et område, danner den meget tætte bevoksninger, som skygger alle andre planter væk. Dermed forringes den biologiske mangfoldighed i området.
Desuden er den uønsket, fordi den indeholder en giftig plantesaft, der kan forårsage forbrænding ved kontakt med hud og UV-lys.
Kæmpebjørneklo er som den eneste invasive planteart omfattet af lovgivning om bekæmpelse. Det indebærer, at kommuner kan udarbejde indsatsplaner for bekæmpelse af kæmpebjørneklo. Dermed kan kommunen pålægge ejere eller brugere af arealer, hvor der findes kæmpebjørneklo, at hjælpe med til at bekæmpe planten.
Hvordan ser kæmpebjørneklo ud?
Kæmpebjørneklo kan bl.a. kendes på bladstilkenes rødlige pletter og stive hvide hår, som er synlige på selv meget små individer.
Planten kan blive 2 – 5 meter høj og fuldt udviklet kan den kendes på sine store, udbredte skærme og store fligede grundblade.
Miljøstyrelsen om kæmpebjørneklo (nyt vindue)
Det er kommunerne, der kontrollerer om indsatsplanen overholdes. Er indsatsplanen offentliggjort, og har du ikke bekæmpet alle individer af planten på din grund, kan kommunen kontakte dig og påbyde, at planten bekæmpes.
Du får en frist på mindst fjorten dage til at bekæmpe kæmpebjørnekloen. Hvis det ikke er sket inden fristen er udløbet, har kommunen ret til at bekæmpe planten, for din regning.
Bekæmpelse af kæmpebjørneklo skal medføre, at den enkelte plante dør og bestandene udryddes. I massive bestande og i bestande, hvor der har været stor frøsætning gennem flere år, kan bekæmpelsen kræve en flerårig indsats.
Ejeren har pligt til at sikre, at bekæmpelsen udføres på en sådan måde, at der på intet tidspunkt i indsatsperioden sker yderligere spredning af planten, dvs. planten må ikke sætte frø.
Kommunens indsatsplan indeholder en vejledning om, hvordan du mest effektivt bekæmper planten.
Du kan læse om forskellige bekæmpelsesmetoder på Miljøstyrelsens hjemmeside.
Miljøstyrelsen om bekæmpelse af kæmpebjørneklo (nyt vindue)
Uanset hvilken bekæmpelsesmetode der vælges, skal du sørge for at være dækket til, fx med en langærmet trøje, lange bukser og handsker. På den måde mindskes chancen for at komme i kontakt med plantesaften. Hvis der er sollys, kan du risikere at få forbrændinger på huden.
Du kan hjælpe med at stoppe spredningen af invasive arter
På Miljøstyrelsens hjemmeside kan du læse om invasive arter, og hvordan en række af disse kan bekæmpes. Derudover kan du lave indberetninger på indberetningsportalen for invasive arter, hvis du observerer en invasiv dyre- eller planteart.
Miljøstyrelsen om invasive arter (nyt vindue)
Miljøstyrelsen om bekæmpelse af kæmpebjørneklo (nyt vindue) Indberet en invasiv art til Miljøstyrelsen (nyt vindue)
Bekendtgørelse om bekæmpelse af kæmpebjørneklo (nyt vindue) Bekendtgørelse af lov om drift af landbrugsjorder (nyt vindue) Bekæmpelsesmiddelbekendtgørelsen (nyt vindue)
Tlf.: 43 28 24 60
Mandag - torsdag: Kl. 8.00 - 15.00
Fredag: Kl. 8.00 - 12.00
Sidst opdateret den 07. oktober 2022
Skrevet af Miljøstyrelsen og Brøndby Kommune
Telefon: 43 28 28 28
Tilgængelighedserklæring Kontakt og åbningstider
Akut hjælp – uden for åbningstid
Abonner på nyheder fra brondby.dk